OBRAZAC 1

**OPŠTINA BUDVA**

Broj iz evidencije postupaka javnih nabavki: 01-426/20- 2281/3

Redni broj iz Plana javnih nabavki : 191

Mjesto i datum: Budva, 19.10.2020.godine

Na osnovu člana 93 stav 1 Zakona o javnim nabavkama („Službeni list CG“, br. 074/19) OPŠTINA BUDVA objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**ZA NABAVKU USLUGE STRUČNOG NADZORA NAD IZVOĐENJEM RADOVA NA IZGRADNJI HIDROSTANICE U NASELJU LAZI**

Predmet nabavke se nabavlja:

* kao cjelina

SADRŽAJ TENDERSKE DOKUMENTACIJE

[1. POZIV ZA NADMETANJE 3](#_Toc44578270)

[2. TEHNIČKA SPECIFIKACIJA PREDMETA JAVNE NABAVKE 9](#_Toc44578271)

[4. METODOLOGIJA VREDNOVANJA PONUDA 10](#_Toc44578272)

[5. UPUTSTVO ZA SAČINJAVANJE PONUDE 11](#_Toc44578273)

[6. NAČIN ZAKLJUČIVANJA I IZMJENE UGOVORA O JAVNOJ NABACI 11](#_Toc44578274)

[7. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE 14](#_Toc44578275)

[8. IZJAVA NARUČIOCA O NEPOSTOJANJU SUKOBA INTERESA 15](#_Toc44578276)

[9. UPUTSTVO O PRAVNOM SREDSTVU 16](#_Toc44578277)

1. **POZIV ZA NADMETANJE**

**I Podaci o naručiocu**

|  |  |
| --- | --- |
| Naručilac:  **Opština Budva** | Kontakt osoba/e:  **Miroslava Kunjić, službenik za javne nabavke** |
| Adresa:  **Trg Sunca 3** | Poštanski broj:  **85 310** |
| Grad:  **Budva** | Identifikacioni broj:  **02005409** |
| Telefon:  **033454017** | Fax:  **033454017** |
| E-mail adresa: javne.nabavke@budva.me | Internet stranica: www.budva.me |

**II Vrsta postupka**

- otvoreni postupak

**III Predmet javne nabavke**

1. **Vrsta predmeta javne nabavke**

* Usluge

1. **Naziv i opis predmeta javne nabavke**

|  |
| --- |
| Pružanje usluga stručnog nadzora nad izvođenjem radova na izgradnji hidrostanice Lazi, u naselju Lazi koje obuhvata:  1. Stručni nadzor nad izgradnjom hidro stanice ,,Lazi" (q=30 l/s) sa potrebnim priključcima za hidro stanicu  2. Stručni nadzor nad izgradnjom rezervoara ,,Podostrog" (v=1000 m3) sa potrebnim priključcima za rezervoar  3. Stručni nadzor nad izgradnjom cjevovoda od hidro stanice ,,Lazi" do rezervoara ,,Podostrog" profila dn 200, 160 i 110. |

1. **CPV – Jedinstveni rječnik javnih nabavki**

|  |
| --- |
| 71520000-9 Usluge nadzora izgradnje |

**IV Način nabavke:**

Nabavka se vrši:

- kao cjelina

Obrazloženje razloga zašto predmet nabavke nije podijeljen na partije:

Predmet nabavke nije podijeljen na partije iz razloga ekonomičnosti nabavke

**V Zaključivanje okvirnog sporazuma[[1]](#footnote-1)**

Zaključiće se okvirni sporazum:

- ne

**VI Procijenjena vrijednost predmenta nabavke:[[2]](#footnote-2)**

**Procijenjena vrijednost predmeta nabavke**:

* kao cjeline je 29 752.07 € bez uračunatog PDV-a.

**VII Zajednička nabavka**

Nabavka se sprovodi kao zajednička nabavka:

- Ne

**VIII Centralizovana nabavka**

Nabavka je centralizovana:

- Ne

**IX Jezik ponude**

Ponuda se sačinjava na:

- crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

**X Rok za donošenje odluke o izboru najpovoljnije ponude, odnosno odluke o poništenju postupka javne nabavke**

Odluka o izboru najpovoljnije ponude, odnosno odluka o poništenju postupka javne nabavke donijeće se u roku od 40 dana od dana otvaranja ponuda.[[3]](#footnote-3)

**XI Posebni oblik nabavke**

**XII Uslovi za učešće u postupku javne nabavke i osnovi za isključenje**

1. **Obavezni uslovi**

U postupku javne nabavke može da učestvuje samo privredni subjekat koji:

1. nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu;
2. je izmirio sve dospjele obaveze po osnovu poreza i doprinosa za penzijsko i zdravstveno osiguranje.

**Dokazivanje ispunjenosti obaveznih uslova**

Ispunjenost obaveznih uslova dokazuje se na osnovu uvjerenja ili potvrde:

1. nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj izvršni direktor tog privrednog subjekta ima prebivalište,
2. organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište.
3. **Uslovi sposobnosti privrednog subjekta[[4]](#footnote-4)**

Privredni subjekat mora da ispunjava uslove sposobnosti: [[5]](#footnote-5)

- za obavljanje djelatnosti,

- stručne i tehničke osposobljenosti.

**B1. Uslovi za obavljanje djelatnosti**

Privredni subjekat treba da:

* je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište, i/ili
* posjeduje ovlašćenje za obavljanje djelatnosti (dozvola, licenca, odobrenje ili drugi akt) u skladu sa zakonom.

**Dokazivanje uslova za obavljanje djelatnosti**

Ispunjenost uslova za obavljanje djelatnosti dokazuje se dostavljanjem:

* dokaza o registraciji u Centralnom registru privrednih subjekata ili drugom odgovarajućem registru, sa podacima o ovlašćenom licu privrednog subjekta;
* ovlašćenja za obavljanje djelatnosti koja je predmet nabavke (dozvola, licenca, odobrenje ili drugi akt nadležnog organa za obavljanje djelatnosti koja je predmet nabavke).
* Licencu o utvrđivanju ispunjenosti uslova iz člana 124 Zakona o planiranju prostora i izgradnji objekata (Sl.list CG br.64/17; 044/18, 063/18, 11/19 I 82/20) , za obavljanje poslova revizije tehničke dokumentacije i stručnog nadzora nad građenjem objekta, izdatu od strane Ministarstva održivog razvoja i turizma;
* Licencu o utvrdjivanju ispunjenosti uslova iz člana 124 stav 4 Zakona o planiranju prostora i izgradnji objekata (Sl.list CG br.64/17; 044/18, 063/18, 11/10 i 82/20), za ovlašćenog inženjera koji će rukovoditi stručnim nadzorom nad građenjem cjelokupnog objekta i ovlašćenog inženjera koji će rukovoditi stručnim nadzoron nad građenjem pojedinih dijelova objekta.

Ponuđač je dužan da imenuje:

- diplomiranog inženjera građevine, smjer konstruktivni,

- diplomiranog inženjera građevine, smjer hidrotehnika,

- diplomiranog inženjera elektrotehnike,

- diplomirang inženjera mašinstva.

Dokazi koje ponuđač mora dostaviti za inženjera kojeg je dužan da imenuje su: licenca sa odgovarajućim smjerom ili diplome o završenom fakultetu (VII1 stepen obrazovanja).

**B3. Stručna i tehnička sposobnost**

Privredni subjekat je dužan da posjeduje:

* minimum iskustva na kvalitetnom i uspješnom izvršavanju istih ili sličnih poslova iz oblasti predmeta nabavke;

Minimum 2 (dvije) potvrde o kvalitetnom i uspješnom izvršavanju istih ili sličnih poslova iz oblasti predmeta nabavke.

* minimum stručnih i kadrovskih kapaciteta koji su potrebni za izvršenje ugovora;
* 1 diplomirani ovlašćeni inženjer koji će rukovoditi građenjem cjelokupnog objekta, koji ima iskustvo i to minimum 1 referencu na rukovođenju građenja istog ili sličnog objekta iz oblasti predmeta nabavke;
* 1 diplomiranog inženjera građevine, smjer konstruktivni
* 1 diplomiranog inženjera građevine, smjer hidrotehnika,
* 1 diplomiranog inženjera elektrotehnike,
* 1 diplomirang inženjera mašinstva.

**Dokazivanje stručne i tehničke sposobnosti**

Stručna i tehnička sposobnostdokazuje se:

* potvrdama izdatih od strane investitora, odnosno korisnika o izvršenim isporukama robe, pruženim uslugama ili izvedenim radovima, tokom prethodnih godina ali ne duže od pet godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen;
* dokazom o angažovanju radne snage (kopija radne knjižice, prijava za osiguranje ili ugovor o radu) sa odgovarajućim referencama koje su potrebne za izvršenje predmeta nabavke u skladu sa zakonom.

**C. Osnovi za obavezno isključenje iz postupka javne nabavke**

Privredni subjekat će se isključiti iz postupka javne nabavke, ako:

1. postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,
2. ne ispunjava obavezne uslove i uslove sposobnosti privrednog subjekta predviđene tenderskom dokumentacijom,
3. postoji drugi razlog predviđen ovim zakonom.

**D. Posebni osnovi za isključenje iz postupka javne nabavke[[6]](#footnote-6)**

Iz postupka javne nabavke isključiće se privredni subjekta koji:

* je u postupku stečaja ili likvidacije;
* je zaključio ugovor ili sporazum sa drugim privrednim subjektom sa ciljem narušavanja tržišne konkurencije;
* ima neizvršenih ugovorenih obaveza ili značajnih ili trajnih nedostataka tokom izvršavanja zahtjeva iz prethodnog ugovora o javnoj nabavci, javno-privatnom partnerstvu ili koncesiji, čija je posljedica bila raskid ugovora, naknada štete ili druga odgovarajuća sankcija;
* je netačno prikazivao činjenice u vezi ispunjenosti uslova u postupku javne nabavke;
* je učinio teški profesionalni propust koji dovodi u pitanje njegov integritet.

**XIII Kriterijum za izbor najpovoljnije ponude:**

* odnos cijene i kvaliteta

**XIV Način, mjesto i vrijeme podnošenja ponuda i otvaranja ponuda**

**Podnošenje ponuda u pisanoj formi:**

Ponude se mogu podnijeti:[[7]](#footnote-7)

* neposrednom podnošenjem na arhivi naručioca na adresi: Opština Budva, Trg sunca 3, Budva.
* preporučenom pošiljkom sa povratnicom na adresi: Opština Budva, Trg sunca 3, Budva, s tim što ponuda mora biti uručena od strane poštanskog operatora najkasnije do roka određenog za podnošenje ponude,

radnim danima od 08.30 do 14.00 sati, zaključno sa danom 03.11.2020. godine do 10.00 sati.

Otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se dana 03.11.2020. godine u 10.00 sati, u prostorijama Opštine Budva na adresi Trg Sunca 3, Budva.

Razlozi hitnosti za skraćenje roka za podnošenje ponuda:

Izvođač radova na predmetnom objektu će biti uveden u posjed u skladu sa Tenderskom dokumentacijom, broj 01-426/20-943/6. Zbog opšte pozantih okolnosti u funkcionisanju naručioca, a na koje naručilac nije mogao da utiče, u blagovremeno pokrenutom postupku javne nabavke nije izabran izvršilac, jer nije dostavljena nijedna ispravna ponuda. Iz navedenog razloga, u ovom ponovljenom postupku javne nabavke, naručilac skraćuje rok za podnošenje ponuda u skladu sa članom 54 stav 4 Zakona o javnim nabavkama.

**XV Rok važenja ponude**

Rok važenja ponude je 60 dana od dana otvaranja ponuda.

**XVI Garancija ponude**

- da

Ponuđač je dužan dostaviti bezuslovnu i na prvi poziv naplativu garanciju ponude u iznosu od 2 % procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude i 7 dana nakon isteka važenja ponude.

Garancija ponude će se aktivirati ako ponuđač:

1. odustane od ponude u roku važenja ponude;
2. ne dostavi zahtijevane dokaze prije potpisivanja ugovora;
3. odbije da potpiše ugovor o javnoj nabavci ili okvirni sporazum; ili
4. u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

**XVII Tajnost podataka**

Tenderska dokumentacija sadrži tajne podatke

- ne

1. **TEHNIČKA SPECIFIKACIJA PREDMETA JAVNE NABAVKE**

|  |  |  |  |  |
| --- | --- | --- | --- | --- |
| **R.B.** | **Opis predmeta nabavke u cjelini, odnosno po partiji ili stavkama** | **Bitne karakteristike predmeta nabavke u pogledu kvaliteta, dimenzija, oblika, bezbjednosti, performansi, označavanja, roka upotrebe i dr.** | **Jedinica mjere** | **Količina** |
| 1 | Usluge stručnog nadzora nad izvodjenjem radova na izgradnji hidrostanice u naselju Lazi, u Budvi | - Poslovi stručnog nadzora propisani članom 100 stav 3 Zakona o planiranju prostora i izgradnji objekata Sl.list CG br.64/17; 044/18, 063/18, 11/10 i 82/20);  - Stručni nadzor se vrši na način propisan čl. 101-103 Zakona o o planiranju prostora i izgradnji objekata i Pravilnikom o načinu vršenja stručnog nadzora nad građenjem objekata (Sl. list CG br.18/18) | kom | 1,00 |

***Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora***

* Rok izvršenja ugovora je 120 dana od dana zaključivanja ugovora.
* Mjesto izvršenja ugovora je Budva.
* Rok plaćanja je: 20 (dvadeset) dana po isporučenoj i ugrađenoj robi za koju se vrši plaćanje
* Način plaćanja je: virmanski
* Uslovi plaćanja su: ispostavljena fakturi sa pozivom na broj ugovora po kojem se vrši plaćanje
* **Garancija kvaliteta:** Izvještaji o stručnom nadzoru po fazama izvođnja radova, konačni izvještaj o stručnom nadzoru i izjava da je objekat podoban za upotrebu i da se može namjenski koristiti.
* **Način sprovođenja kontrole kvaliteta:** razmatranje izvještaja o stručnom nadzoru od strane ovlašćenih lica naručioca i obilazak gradilišta.
* Primopredaja i puštanje u rad:

Prisustvo nadzornog organa kod primopredaje objekta i puštanja u probni rad.

* **Podaci o tehničkoj dokumentaciji:**
* Projektant: “NIK COM “ doo, Podgorica
* Revident: “SEDAM ING” doo, Podgorica

**NAPOMENA:**

* **Ponuđači mogu izvršiti uvid u projekat uz prethodnu najavu na broj tel 033 455 735 kod kontakt osobe Vukašina Mijatović ili preuzeti projekat sa portala** [**www.budva.me**](http://www.budva.me)**.**

**Projektna dokumentacija objavljena je na portalu** [**www.budva.me**](http://www.budva.me)**. 14.04.2020.godine.**

**3. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

* garanciju za dobro izvršenje ugovora ako su potpisnici dužni da ga izvršavaju , za slučaj povrede ugovorenih obaveza u iznosu od 10 % od vrijednosti ugovora
* U skladu sa članom 131 stav 1 Zakona o planiranju prostora i izgradnji objekata (“Službeni list Crne Gore broj 64/17, 44/2018, 63/18, 11/19 i 082/20) i Uredbom o minimalnoj sumi osiguranja od profesionalne odgovornosti u oblasti izgradnje objekata (“Službeni list Crne Gore”, br.068/17 ), Izvršilac je dužan je da prije početka vršenja ugovorenih usluga Naručiocu preda polisu osiguranja od profesionalne odgovornosti, na iznos od 200.000,00 eura, sa rokom važenja do dana isteka garantnog roka.

Ako Izvršilac ne preda Naručiocu polisu osiguranja od profesionalne odgovornosti koja je u skladu sa zahtjevima iz prethodnog stava, Naručilac će aktivirati garanciju za dobro izvršenje ugovora i jednostrano raskinuti ugovor o vršenju predmetnih usluga.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

- odnos cijene i kvaliteta

podkriterijum najniža ponuđena cijena = maksimalan broj bodova (60)

Ponuđaču koji ponudi najnižu cijenu dodjeljuje se maksimalan broj bodova, dok ostali ponuđači dobijaju proporcionalni broj bodova u odnosu na najnižu ponuđenu cijenu, prema formuli:

najniža ponuđena cijena

Broj bodova= \_\_\_\_\_\_\_\_\_\_\_\_\_\_\_\_\_\_\_ x 60 bodova

ponuđena cijena

- podkriterijum reference stručnih lica = maksimalan broj bodova (40)

broj potvrđenih referenci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ x 40 bodova

Broj bodova = najveći broj potvrđenih referenci

Reference stručnih lica koje će ponuđač angažovati na izvršenju usluga koje su predmet nabavke istovjetnih ili sličnih usluga na način što se ukupni broj reference potvrđenih od strane investitora ili nadležnih državnih organa ili organa lokalne samouprave podijeli sa najvećim ukupnim brojem potvrđenih reference svih stručnih lica I dobijeni količnik pomnoži sa brojem bodova koji je određen za ovaj parameter.

1. **UPUTSTVO ZA SAČINJAVANJE PONUDE**

Ponude se sačinjavaju u skladu sa tenderskom dokumentacijom i Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABACI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-8)

Obaveze naručioca

Naručilac je dužan da:

• blagovremeno, pisanim putem, obavijesti Izvršioca usluga o danu početka izvođenja predmetnih radova, a najkasnije tri dana prije početka izvođenja ovih radova;

• preda Izvršiocu usluga dokumentaciju potrebnu za vršenje stručnog nadzora: tehničku

dokumentaciju po kojoj će se izvoditi radovi, kopiju ugovora o građenju i prijavu

gradnje

• odredi lice za komunikaciju sa Izvršiocem usluga;

• razmotri izvještaje o vršenju stručnog nadzora i preduzme potrebne mjere;

• blagovremeno, a najkasnije u roku od sedam dana, ovjeri dostavljene privremene

situacije i okončanu situaciju i po istim izvrši plaćanje u ugovorenom roku.

Obaveze izvršioca

Izvršilac je dužan da:

• ugovorene usluge vrši stalno (svakodnevno) u odnosu na vrstu radova koji se izvode i

da blagovremeno reaguje na sve zahtjeve izvođača radova;

• ugovorene usluge vrši u obimu i na način koji je ponudio u finansijskom dijelu

ponude, u skladu sa tehničkom specifikacijom iz tenderske dokumentacije;

• ugovorene usluge vrši preko imenovanih ovlašćenih lica, a da u slučaju

njihove spriječenosti da vrše stručni nadzor zbog bolesti, prestanka radnog odnosa ili

oduzimanja licence ili ovlašćenja, odmah imenuje drugo ovlašćeno lice i o tome obavijesti naručioca;

• odredi lice za komunikaciju sa Naručiocem;

• dostavlja naručiocu pisane izveštaje za svakih 7 dana o izvršenju radova, kao i

posebne izveštaje na zahtjev naručioca.

U okviru poslova stručnog nadzora Izvršilac usluga dužan je da naročito vrši:

• kontrolu izvođenja radova prema revidovanom glavnom projektu, zakonu i posebnim propisima;

• kontrolu usklađenosti radova;

• naloži izvođaču radova da otkloni utvrđene nedostatke u roku koji mu odredi;

• dužan je da građenje objekta suprotno revidovanom glavnom projektu, zakonu i

posebnim propisima, ako se ne otklone u roku koji je odredio izvođaču, bez odlaganja

prijavi nadležnom inspekcijskom organu;

• izvrši provjeru kvaliteta izvođenja radova;

• kontrolu kvaliteta materijala, instalacija i uređaja koji se ugrađuju;

• provjeru da li materijali, instalacije i uređaji koji se ugrađuju imaju propisanu

dokumentaciju neophodnu za njihovo stavljanje u upotrebu;

• redovno praćenje dinamike izvođenja radova i poštovanje ugovorenih rokova;

• kontrolu primjene mjera koje je naložio izvođaču radova da preduzme u cilju

otklanjanja nedostataka pri izvođenju radova;

• kontrolu radova koji se nakon zatvaranja, odnosno pokrivanja ne mogu kontrolisati;

• kontrolu primjene mjera za zaštitu životne sredine;

• definisanje faza za koje je neophodno sačiniti izvještaj;

• davanje tehnoloških i organizacionih upustava izvođaču radova i rješavanje drugih

pitanja u vezi građenja objekta;

• saradnju sa projektantom radi obezbjeđenja detalja za nesmetano izvođenje radova;

• rješavanje drugih pitanja u vezi građenja objekta.

Izvršilac usluga dužan je da obezbijedi da Izvođač radova:

• izvodi radove u skladu sa revidovanim glavnim projektom;

• vrši obilježavanje regulacionih i građevinskih linija, nivelacionih kota objekta, odnosno trase na terenu, u skladu sa revidovanim glavnim projektom;

• na gradilištu posjeduje primjerak glavnog projekta u analognoj formi ovjeren od strane projektanta i revidenta, štambiljom na kojem je upisan broj, datum i potpis i pečatom na svakom listu glavnog projekta;

• organizuje gradilište na način kojim će se obezbijediti pristup lokaciji, nesmetani saobraćaj i zaštita okoline za vrijeme trajanja građenja;

• zaštiti stabla, živu ogradu i ostale zasade, koji se na osnovu posebnih propisa moraju čuvati i zaštititi tokom izvođenja građevinskih radova;

• obezbijedi sigurnost objekta, zaštitu i zdravlje na radu zaposlenih i zaštitu okoline (susjednih objekata i infrastrukture);

• obezbijedi dokaz o kvalitetu izvedenih radova, odnosno ugrađenih građevinskih proizvoda, instalacija i opreme, izdat od strane ovlašćenog lica;

• vodi građevinski dnevnik i građevinsku knjigu;

• obezbijedi mjerenja i geodetsko osmatranje ponašanja tla i objekta u toku građenja;

• obrađuje građevinski otpad nastao tokom građenja na gradilištu u skladu sa planom upravljanja građevinskim otpadom, sačinjenim u skladu sa posebnim propisima, i

• ukloni objekte privremenog karaktera koji su služili za izvođenje radova na gradilištu u roku od 30 dana od dana završetka radova.

Izvršilac usluga je dužan da o svom trošku:

• obezbijedi lična sredstva zaštite na radu za sve svoje radnike angažovane na poslu iz ovog ugovora;

• izvrši osiguranje svih radnika na ovom poslu protiv nesrećnih slučajeva, a u skladu sa svojim normativnim aktima;

• potreban materijal i opremu za nesmetano i brzo obavljanje poslova;

• obezbijedi prevoz svojih radnika angažovanih na ovom poslu kako bi se stručni nadzor odvijao bez smetnji.

Izvršilac usluga je dužan da nakon završetka predmetnih radova izvrši sve poslove potrebne za primopredaju izvršenih radova između Izvođača radova i Naručioca.

IZVRŠILAC je dužan da prije početka vršenja stručnog nadzora NARUČIOCU dostavi Rješenje o imenovanju ovlašćenog stručnog nadzora u skladu sa Zakonom o planiranju prostora i izgradnji objekata. Izvršilac je dužan da imenovanje ovlašćenih inženjera izvrši u skladu sa Izjavom o obrazovnim i profesionalnim kvalifikacijama ponuđača, kvalifikacijama rukovodećih lica i posebno kvalifikacijama lica koja su odgovorna za izvođenje konkretnih usluga, dostavljenih Ponudom.

Do promjene ovlašćenog stručnog nadzora u odnosu na imenovanje dostavljeno u ponudi može doći samo za slučaj nastupanja okolnosti na koje IZVRŠILAC nije mogao da utiče i uz saglasnost NARUČIOCA.

Predložena zamjena ovlašćenog stručnog nadzora mora da ispunjava minimum kvalifikacija inženjera koji se zamjenjuje.

Ako IZVRŠILAC ne imenuje ovlašćeni stručni nadzor u skladu sa zahtjevima iz prethodna tri stava, Naručilac će aktivirati garanciju za dobro izvršenje ugovora i jednostrano raskinuti ugovor.

a) Jednostrani raskid ugovora

Naručilac će jednostrano raskinuti ugovor, ako Izvršilac ne vrši stručni nadzor svakodnevno preko imenovanih i ovlašćenih lica u obimu i na način koji je ponudio u finansijskom dijelu ponude, u skladu sa tehničkom specifikacijom iz tenderske dokumentacije.

U slučaju raskida ugovora iz prethodnog stava, Naručilac će o tome pisanim putem obavijestiti Izvršioca i aktivirati garanciju za dobro izvršenje ugovora i polisu osiguranja od profesionalne odgovornosti.

Izvršilac ima pravo da jednostrano raskine ugovor, ako naručilac neopravdano ne ovjeri dostavljenu privremenu situaciju ili okončanu situaciju ili ne izvrši plaćanje po istim u roku od 30 dana od ugovorenog roka plaćanja.

Jednostranom raskidu ugovora Izvršilac je dužan da obavijesti Naručioca i Izvođača radova, najkasnije osam dana prije dana prestanka vršenja stručnog nadzora.

Ako Izvršilac ne preda Naručiocu polisu osiguranja od profesionalne odgovornosti početka vršenja ugovorenih usluga, Naručilac će aktivirati garanciju za dobro izvršenje ugovora i jednostrano raskinuti ugovor o vršenju predmetnih usluga.

b) Sporazumni raskid ugovora

Naručilac i Izvršilac usluga će sporazumno raskinuti ugovor, ako dođe do trajne obustave ili zabrane izvođenja predmetnih radova.

U slučaju iz prethodnog stava, Naručilac će odmah vratiti Izvršiocu usluga garanciju za dobro izvršenje ugovora i polisu osiguranja od profesionalne odgovornosti.

U slučaju jednostranog ili sporazumnog raskida ugovora, Izvršilac usluga je dužan da sačini izvještaj o izvršenom stručnom nadzoru do dana raskida ugovora i da u građevinski dnevnik upiše konstataciju kada je prestao da vrši stručni nadzor. Izvršilac je dužan da nakon raskida ugovora vrati naručiocu svu preuzetu dokumentaciju (tehničku dokumentaciju po kojoj će se izvoditi radovi, kopiju ugovora o građenju i prijavu gradnje).

Produžetak roka izvršenja ugovora

Ako se usluge stručnog nadzora ne mogu završiti u ugovorenom roku zbog prekoračenja roka izvođenja radova na građenju objekta, koji nijesu rezultat krivice Izvršioca usluga, ili zbog neriješenih imovinskih odnosa ili privremene obustave radova na građenju objekta od strane nadležnog organa, Izvršilac je dužan da nastavi sa vršenjem stručnog nadzora sve do završetka svih ugovorenih radova.

Naknada štete

Naručilac ima pravo da zahtijeva naknadu stvarne štete koju je pretrpio zbog neizvršenja ili nekvalitetnog izvršenja ugovorenih obaveza Izvršioca, u iznosu koji prevazilazi iznos koji je pokriven garancijom za dobro izvršenje ugovora i polisom osiguranja od profesionalne odgovornosti.

Izvršilac usluga je dužan da Naručiocu nadoknadi štetu iz prethodnog stava.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 stav 1 tačka 3 Zakona o javnim nabavkama: kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti nije veće od 20% vrijednosti prvobitnog ugovora.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo u pisanoj formi na adresu naručioca, e-mail-om, telefaxom ili putem ESJN-a.[[9]](#footnote-9)

1. **IZJAVA NARUČIOCA O NEPOSTOJANJU SUKOBA INTERESA**

**OPŠTINA BUDVA**

Broj: 01-426/20-2281/2

Mjesto i datum: 14.10.2020.godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 115 iz Plana javne nabavke broj 01-426/20-246/3 od 23.07.2020.godine za nabavku roba – uređenje I opremanje autobuskih stajališta (faza II) nisam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca, Marko Carević, predsjednik

\_\_\_\_\_\_\_\_\_\_\_\_\_

Službenik za javne nabavke, Miroslava Kunjić

\_\_\_\_\_\_\_\_\_\_\_\_\_\_\_\_

Lice koje je učestvovalo u planiranju javne nabavke,

Mladen Mikijelj, sekretar Sekretarijata za investicije

\_\_\_\_\_\_\_\_\_\_\_\_\_\_\_\_\_\_

Član komisije za sprovođenje postupka javne nabavke, Milena Antović

\_\_\_\_\_\_\_\_\_\_\_\_\_\_\_\_\_

Član komisije za sprovođenje postupka javne nabavke Sreten Tomović

\_\_\_\_\_\_\_\_\_\_\_\_\_\_\_\_\_

Član komisije za sprovođenje postupka javne nabavke Vukašin Mijatović

\_\_\_\_\_\_\_\_\_\_\_\_\_\_\_\_\_

Član komisije za sprovođenje postupka javne nabavke Mihailo Bulatović

\_\_\_\_\_\_\_\_\_\_\_\_\_\_\_\_\_

Član komisije za sprovođenje postupka javne nabavke Miroslava Kunjić

\_\_\_\_\_\_\_\_\_\_\_\_\_\_\_\_\_

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno, putem pošte preporučenom pošiljkom sa dostavnicom ili elektronskim putem preko ESJN-a[[10]](#footnote-10). Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.

1. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-1)
2. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-2)
3. # Rok ne mođe biti duži od 60 dana od dana otvaranja ponuda

   [↑](#footnote-ref-3)
4. Naručilac može ali ne mora da zahtijeva uslove sposobnosti, ali u koliko ih zahtijeva mora tačno da ih precizira i odredi dokaze za njhovo dokazivanje [↑](#footnote-ref-4)
5. Uslovi sposobnosti privrednog subjekta mogu da se zahtijevaju na minimalnom nivou kojim se obezbjeđuje sposobnost privrednog subjekta da može uspješno da izvrši ugovor o javnoj nabavci u cjelini ili u određenom dijelu, u zavisnosti od toga da li ponudu podnosi za predmet nabavke u cjelini ili za određenu partiju. Uslovi sposobnosti privrednog subjekta moraju da budu u vezi sa predmetom nabavke i srazmjerni predmetu nabavke. [↑](#footnote-ref-5)
6. Ukoliko nije zahtijevano brisati opciju iz tenderske dokumentacije [↑](#footnote-ref-6)
7. Do dana uspostavljanja ESJN [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)
9. Od dana upostavljanja ESJN-a isključivo se dostavlja preko ESJN-a [↑](#footnote-ref-9)
10. Od dana upostavljanja ESJN-a isključivo se dostavlja preko ESJN-a [↑](#footnote-ref-10)